alexandrainst/scandi-wiki huggingface dataset:
Ürgüp

Ürgüp (gresk Προκόπιο, Prokópio eller Προκόπι, Prokópi, osmantyrkisk Burgut Kalesi) er ein by og eit distrikt i provinsen Nevşehir i Sentral-Anatolia i Tyrkia. Han ligg i den historiske regionen i Kappadokia, og nær grottene Göremekyrkjene. Byen har krnig 18 000 innbyggjarar, medan distriktet har nær 35 000 innbyggjarar (2010). Byen ligg 1043 meter over havet. 

Ürgüp er kjend for det kjende hotellet som er bygd inn i nokre grotter, for vinen som vert produsert her og for handlaga tepper.

Kjelder
Denne artikkelen bygger på «Ürgüp» frå ,  den 29. august 2012. 
 oppgav desse kjeldene:

Bakgrunnsstoff
 Offisiell nettstad 
 Kommunen si offisielle nettside 

Byar i Tyrkia
Kappadokia
Busetnader i provinsen Nevşehir
Taşköprü i Kastamonu

Taşköprü (tyrkisk for steinbru) er ein by og eit distrikt i provinsen Kastamonu i Svartehavsregionen i Tyrkia. Byen har kring 16 000 innbyggjarar, medan distriktet har nær 45 000 innbyggjarar. Byen ligg 553 meter over havet. 

Byen har namn etter ei steinbru bygd på 1200-talet av chobanidane over Gökırmak. Det 68 meter lange spennet vert støtta opp av sju bogar og fører i dag biltrafikk. Taşköprü ligg 42 km frå Kastamonu og er kjend for kvitlauk.

Kjelder
Denne artikkelen bygger på «Taşköprü, Kastamonu» frå ,  den 29. august 2012. 
 oppgav desse kjeldene:

Bakgrunnsstoff
 Offisiell nettstad 

Taskopru
Taskopru
Çekmece

Çekmece er ein by og eit distrikt i provinsen Hatay i Tyrkia. Byen har kring 16 000 innbyggjarar. 

Busetnader i provinsen Hatay
Byar i Tyrkia
Zeytinli

Zeytinli er ein by i distriktet Edremit i provinsen Balıkesir i Tyrkia. Byen har krnig 17 000 innbyggjarar. 

Byen er kjend for olivendyrking og namnet på byen tyder faktisk «oliven» på tyrkisk. Byen ligg ved foten av fjellet Ida.

Kjelder
Denne artikkelen bygger på «Zeytinli, Edremit» frå ,  den 29. august 2012.  
 

Busetnader i provinsen Balıkesir
Byar i Tyrkia
Eskil i Tyrkia

Eskil er ein by og eit distrikt i provinsen Aksaray i Sentral-Anatolia i Tyrkia, på sørsida av Tuzsjøen. Byen har kring 16 000 innbyggjarar og ligg 932 meter over havet.

Kjelder
Denne artikkelen bygger på «Eskil» frå ,  den 29. august 2012.

Bakgrunnsstoff
 Offisiell nettstad 
 Kommunen si offisielle nettside 

Byar i Tyrkia
Busetnader i provinsen Aksaray
Predikativ

Predikativet i ei setning er eit setningsledd som strukturelt står i same posisjon som objektet, men som skil seg frå objektet ved at det har same referanse som subjektet, og dermed også står til eit verb som viser nett det.

 Petra er lærar (same referent, og verbet er kopulaverbet å vere)
 Petra ser ein lærar (ulik referent, og verbet er eit vanleg transitivt verb.

Syntaks
Arhavi

Arhavi er ein by og eit distrikt i provinsen Artvin nordaust i Tyrkia. Han ligg aust på den tyrkiske kysten av Svartehavet, kring 80 km frå byen Artvin og 30 km frå grensa til Georgia.

Kjelder
Denne artikkelen bygger på «Arhavi» frå ,  den 29. august 2012.

Bakgrunnsstoff 
 Kommunen

Busetnader i provinsen Artvin
Hamnebyar i Tyrkia
Byar i Tyrkia
Kystbusetnader i Tyrkia
Muradiye

Muradiye er ein by og eit distrikt i provinsen Van i Tyrkia. Byen har kring 16 000 innbyggjarar.

Sjå òg
Jordskjelvet i Çaldıran-Muradiye i 1976

Kjelder
Denne artikkelen bygger på «Muradiye» frå ,  den 29. august 2012.  
 

Busetnader i provinsen Van
Byar i Tyrkia
Balletten Spartakus

Spartakus er ein ballett som vart komponert i 1954 av sovjetaren Aram Khatsjaturjan. Verket fylgjer den romerske slaven Spartakus som leidde Spartakusopprøret som førte til den tredje slavekrigen. Historia i balletten tek seg store fridommar med den historiske hendinga. Balletten vart tildelt ein Leninpris same året som han vart komponert. Han vart sceneoppført fyrste gongen i 1956 i Leningrad og igjen i 1958 i Moskva, men det er 1968-versjonen med koreografi av Juri Gregorovitsj som har vorte mest vidgjeten. Balletten er framleis eit av Khatsjaturjans best kjende verk og er viktig for ballettscener i Russland og dei tidlegare sovjetrepublikkane. 

Musikken frå balletten er svært kjend og har ofte vorte brukt som filmmusikk. Dette gjeld særleg Adagio for Phrygia og Spartakus som har vorte brukt t.d. i Caligula, Istid 2 og som kjenningsmelodi til fjernsynsserien Onedinlinjen.

Hovudpersonane i balletten er: 

 Crassus, Romersk konsul
 Spartakus, kongen av Thrakia i fangenskap
 Phrygia, kona til Spartakus
 Aegina, konkubina til Crassus

Handling 

Fyrste akt

Konsulen Crassus vender triumferande heim til Roma i prosesjon etter sine siste erobringar. Blant dei han har teke til fange er Spartakus, kongen av Thrakia, og kona Phrygia. Spartakus syrgjer over fangenskapen og tek eit bittert farvel med Phrygia som må bli ein del av konkubineharemet til Crassus. For å underhalda Crassus og fylgjet hans blir Spartakus sendt inn på arenaen og blir tvungen til å drepa ein nær ven. Spartakus er forferda over dette og eggjar medfangane sine til å gjera opprør.

Andre akt

Dei rømte fangane feirar fridomen sin. I mellomtida underheld Crassus den romerske adelen på overdådig vis. Den forførande Aegina eggjar opp til ein seksuell orgie. Spartakus og mennene hans forstyrrar orgien og frigjer slavekvinnene, inkludert Phrygia. Den fornærma Aegina insisterer på at Crassus straks må forfylgja slavehæren. Elskarane feirar flukta til det kjende musikkstykket Adagio for Phrygia og Spartakus.

Tredje akt

Aegina oppdagar leiren til Spartakus og observerer elskarane når dei kjem ut av teltet sitt neste morgon. Aegina sender ord til Crassus, som sender hæren sin etter dei. Det bryt ut øydeleggjande kampar blant styrkane til Spartakus. Til slutt oppdagar styrkane til Crassus kvar Spartakus er og spiddar han med spyda sine. Hans nærmaste får fatt i kroppen hans og ber det vekk medan Phrygia syrgjer.

Kjelder 

Denne artikkelen bygger på «Spartacus (ballet)» frå ,  den 29. august 2012.  
 
Ballettar
Spartakus
Spartakus
Spartakus
Fansipan

Fansipan er det høgste fjellet i Vietnam på  meter over havet. Fjellet ligg i det nordvestre hjørnet av landet, nær grensa mot Laos og Kina, berre ni kilometer frå den gamle byen Sa Pa. 

Det er enklast å ta seg til fjellet anten med buss eller tog frå hovudstaden Hanoi.

Fjellklatring

Det tar normalt to eller tre dagar å klatre til toppen av fjellet, og det er mange moglege vegar opp til toppen. På  meters høgde ligg ein by, og ved  meter er det ein egen overnattingsleir for klatrarar. 

Kallenamnet til fjellet er «Roof of Indochina», dvs. «Indokinas tak», noko som gjer fjellet attraktivt for mange turistar.

Referansar

Bakgrunnsstoff 
 Turar till Fan Si Pan

Vietnamesisk geografi
Elektromagnetisk linse

Elektromagnetisk linse eller magnetisk linse er eit elektrisk eller magnetisk felt som vert nytta til å styre ladde partiklar som elektron eller ion. Styrken kan ofte varierast ved hjelp av elektromagnetar. Magnetiske linser vert nytta i forskjellige apparat, som katodestrålerøyr over elektronmikroskop til partikkelakseleratorar.

Ei magnetisk linse består typisk av fleire elektromagnetar sett opp i ein kvadrupol, sekstupol eller høgare format. 

Dei passerande partiklane er utsette for to vektorkrefter  (parallell til kjernen) og  (parallell til radiusen til linsa).  får partiklane til å gå i ein spiral gjennom linsa, og denne spiralbanen utset elektronet for  som igjen fokuserer elektronet. Merk at magnetfeltet ikkje er homogent og partiklane nær senteret er mindre avbøygd enn dei som passerer linsa lengst borte frå sentrum.

Kjelder
Denne artikkelen bygger på «Magnetic lens» frå ,  den 29. august 2012. 
 oppgav desse kjeldene:

Magnetar
Akseleratorfysikk
Optikk
Elektromagnetisk pumpe

Ei elektromagnetisk pumpe er ei pumpe som flyttar flytande metall eller ei straumførande væske ved hjelp av elektromagnetisme. Eit magnetfelt vert sett opp i rette vinklar til retninga som væskar flyttar seg i, og straumen passerer gjennom. Dette skapar ei elektromagnetisk kraft som flyttar væska. 

Mellom anna vert flytande metall pumpa gjennom kjølesystem på denne måten.

Kjelder
Denne artikkelen bygger på «Electromagnetic pump» frå ,  den 29. august 2012. 
 oppgav desse kjeldene: R. S. Baker Handbook of Electromagnetic pump technology

Bakgrunnsstoff 
demo 
 

Pumper
Det norske kvinnelandslaget i handball

Det norske kvinnelandslaget i handball er underlagt Norges handballforbund med Thorir Hergeirsson som trenar og representerer Noreg under internasjonale handballturneringar. Assistenttrenar er Mia Hermansson-Högdahl.

Noreg har vore mellom dei mestvinnande handballnasjonane på kvinnesida sidan gjennombrotet under verdsmeisterskapen 1986, der laget vann bronsemedalje. Sidan då har Noreg vunne fem europameisterskap, to verdsmeisterskap og to OL-gull. Noreg har delteke i fire OL-finalar, og vann gull i Beijing i 2008 og i London i 2012. Med totalt åtte titlar er Noreg mestvinnande nasjon sidan 1986. For OL-gullet i 2008 vart laget tildelt Fearnleys olympiske ærespris. Laget er seks gonger kåra til «Årets lag» under Idrettsgallaen.

Femten norske spelarar har vore med å vinne både EM, VM og OL: Karoline Dyhre Breivang, Marit Malm Frafjord, Tonje Larsen, Kari Mette Johansen, Kristine Lunde-Borgersen, Katrine Lunde Haraldsen, Tonje Nøstvold, Linn-Kristin Riegelhuth Koren, Gøril Snorroeggen, Kari Aalvik Grimsbø, Else Marthe Sørlie Lybekk, Ida Alstad, Camilla Herrem, Heidi Løke og Linn Sulland.

Sjå òg
Det norske herrelandslaget i handball

Kjelder

Denne artikkelen bygger på «Norges kvinnelandslag i håndball» frå ,  den 29. august 2012.

Fotnotar 

Handball i Noreg
Kvinnelandslag i handball
H
Vinnarar av Fearnleys olympiske ærespris
Verdsmeistrar i handball
Europameistrar i handball
Olympiske meistrar for Noreg
Olympiske sølvmedaljevinnarar for Noreg
Olympiske bronsemedaljevinnarar for Noreg
Medaljevinnarar under sommar-OL 1988
Norske deltakarar under sommar-OL 1988
Medaljevinnarar under sommar-OL 1992
Norske deltakarar under sommar-OL 1992
Medaljevinnarar under sommar-OL 1996
Norske deltakarar under sommar-OL 1996
Medaljevinnarar under sommar-OL 2000
Norske deltakarar under sommar-OL 2000
Medaljevinnarar under sommar-OL 2008
Norske deltakarar under sommar-OL 2008
Medaljevinnarar under sommar-OL 2012
Norske deltakarar under sommar-OL 2012
Medaljevinnarar under sommar-OL 2016
Norske deltakarar under sommar-OL 2016
Medaljevinnarar under sommar-OL 2020
Norske deltakarar under sommar-OL 2020
Skipingar i 1946
Sport i Noreg i 1946
Elektromotorisk spenning

Elektromotorisk spenning (ems) er spenninga mellom polane til ei elektrisk straumkjelde som ikkje leverer straum. Ems har symbolet ℰ, ,  eller berre E. Eininga er volt (V).

Den elektromotoriske spenninga til eit elektrisk batteri kan målast ved hjelp av eit voltmeter kopla til pluss- og minuspolen på batteriet. Så lenge ikkje noko anna er kopla til batteriet, vil den store motstanden i voltmeteret gjere at særs lite straum går i kretsen. Voltmeteret vil dermed tilnærma måle den elektromotiske spenninga. 

Den elektromotoriske spenninga til ei spenningskjelde i ein krins er lik summen av den indre og ytre spenningen:

ℰ = RiI + RyI

Sidan RyI = Up (polspenninga) kan vi sjå at polspenninga alltid vil vere mindre enn eller lik den elektromotoriske spenninga. Vi kan òg sjå frå likninga at viss spenningskjelda er ubelasta, så er den elektromotoriske spenninga lik polspenninga.

Elektromotorisk kraft er eit eldre omgrep for elektromotorisk spenning, forkorta EMK eller emk.

Kjelder
Denne artikkelen bygger på «Elektromotorisk spenning» frå ,  den 29. august 2012.  
 

Elektromagnetisme
Elektrodynamikk
Elektroninnfanging

Elektroninnfanging er ein prosess der eit atom, molekyl, ion eller ei atomkjerne trekkjer til seg eit elektron frå omgjevnadane sine og dermed endrar ladningstilstanden sin. Elektroninnfanging har tyding ved nedbremsing av ladde partiklar i stoff, sidan dette til dels føregår ved at partikkelen fangar inn og avgjer igjen elektron til atoma han passerer. 

I kjernefysikken er elektroninnfanging ein omdanningsprosess der kjerneladninga og atomnummeret minkar med ei eining på same måte som ved positronutsending (sjå t.d. betanedbryting). Samstundes med at kjernen fangar inn eit elektron, vil det alltid sendast ut i eit nøytrino frå kjernen. Avhengig av kva for eit elektronskal elektronet er henta frå, vert elektroninnfanging i kjernen kalla K-innfanging, L-innfanging osv.

Kjelder
 elektroninnfangning. () I Store norske leksikon. Henta frå: http://snl.no/elektroninnfangning

Kjernefysikk
kjernekjemi
Radioaktivitet
Innfanging
Elektronmikroskop

Elektronmikroskop er ei gruppe mikroskop som i staden for lys nyttar elektron til å «lyse opp» objektet med og kan gje særs store forstørringar. 

Bølgjelengda for elektron er om lag hundretusen gonger mindre enn bølgjelengda for synleg lys. Sidan oppløysingsevna for ei mikroskopisk avbilding om lag er halvparten av bølgjelengda for den nytta strålinga (Abbe-regelen), vil detaljrikdomen i eit elektronmikroskopisk bilete vere mangedobla samanlikna med eit lysmikroskopisk bilete. 

Elektronmikroskop kan hovudsakleg delast opp i to kategoriar: transmisjonselektronmikroskop (TEM) og skanningelektronmikroskop (SEM).

Elektron blir sendt ut frå eit filament (ein wolfram-tråd) i den blanke sylinderen midt i biletet, dei blir så akselerert med ei spenning på opptil 30kV (SEM) eller 3MV (TEM), og bombarderer prøva. Transmisjonsmikroksop lèt elektrona gå gjennom prøva og blir avbilda på ein fluoriserande skjerm. I skanningelektronmikroskop er det ein detektor som ser elektrona som blir reflektert frå prøveoverflata, og gjer det han ser om til eit bilete på ein TV-skjerm. Sidan elektron er mindre i utstrekking enn vanleg synleg, kan vi sjå mange fleire detaljar. I tillegg blir kontrastane avgjort av dei elektriske eigenskapane til prøva i større grad enn ved synleg ljos. Det vil seie at til dømes gull som har ein høg elektrontettleik vil visast avbilda som heilt svart i TEM (slepp ikkje elektron til den fluoriserande skjermen) eller heilt kvit i SEM (reflekterer mange elektron til detektor).

Elektronmikroskopet kan forstørre opp til ti millionar gonger, det vil seie at ein kan sjå cellestrukturer og til og med kjemiske bindingar, vel å merke ikkje enkelt og problemfritt. Det er mogleg å sjå detaljar ned i området tiendedels nanometer.

Ein annan skilnad ifrå lysmikroskopet er at materialen som blir brukt i elektronmikroskop er førehandsama i større eller mindre grad. Det er fordi elektronstrålen kan øydeleggje eller endre uhandsama material slik at det ein ser i mikroskopet ikkje blir reelt.

Kjelder 
 Denne artikkelen bygger på «Elektronmikroskop» frå , den 29. august 2012. 
 

Mikroskop
Akseleratorfysikk
Mikroskop
 
Tyske oppfinningar
Divvun

Divvun (av nordsamisk divvun, 'retting') er ei gruppe ordretteprogram laga for nord-, lule- og sørsamisk. Programma er laga av språkteknologisenteret med same namn, og er basert på analyseprogram for samisk som Divvun har laga i lag med Giellatekno, Senter for samisk språkteknologi, begge ved Universitetet i Tromsø.

Divvun-programma er bygd som endelege tilstandsautomatar, og dei er tilgjengeleg som open kjeldekode.

Bakgrunnsstoff 

 Divvun si heimeside

Språkteknologi
Samiske språk
Elektronmultiplikator

Elektronmultiplikator er eit apparat som vert nytta til å forsterke ein elektronstraum. Sjølve forsterkinga skjer ved hjelp av sekundæremisjon frå metall. 

Elektronmultiplikatoren består av eit vakuumrøyr med ein katode og fleire andre elektrodar, som er sett opp slik at den primære elektronstraumen fell på den første av elektrodane og utløyser sekundærelektron frå denne. Dei treffer så den neste elektroden i rekkja og utløyser på nytt sekundærelektron osv. Ved høvande val av elektrodemateriale og spenninga på elektrona kan ein oppnå at det blir mange fleire sekundærelektron enn innfallande primærelektron, og det blir derfor ei forsterking av elektronstraumen. 

Elektronmultiplikatoren vert særleg nytte til å registrere svake lysstraumar. Katoden vert då gjort lyskjenslevar og sender ut fotoelektron når han vert treft av lys. Brukt på denne måten vert han ofte kalla fotomultiplikator.

Elektronmultiplikatoren vart oppfunnen av amerikanaren Vladimir Kosma Zworykin.

Kjelder
 elektronmultiplikator. I Store norske leksikon. 

Måleinstrument
Radioelektronikk
Massespektrometri
Elektron
Elektronoptikk

Elektronoptikk er eit matematisk rammeverk for utrekning av partikkelbanar langs eit elektrostatisk eller magnetostatisk felt. Uttrykket «optisk» vert nytta fordi ladde partikkelstrålar kan manipulerast ved hjelp av elektromagnetiske linser på liknande måte som ei lysstråle gjennom ei optisk linse (fokusering, avbøying, kromatiske effektar). 

Elektronoptikk er naudsynt for mellom anna elektronmikroskop og i utforminga av moderne partikkelakseleratorar.

Kjelder
Denne artikkelen bygger på «Electron optics» frå ,  den 29. august 2012.  
 

Elektromagnetisme
Akseleratorfysikk
Uwe Hohn

Uwe Hohn () er ein tysk tidlegare friidrettsutøvar frå Neuruppin i Brandenburg, som tevla i spydkast for DDR. Han vart europameister i øvinga i 1982, den einaste internasjonale meisterskapen han deltok i. To år seinare vart han den fyrste som kasta spydet over 100 meter. Hohn er 198 cm høg, og hadde i tevlingsvekt på 116 kg.

Aktiv
Hohn var 20 år gammal då han under EM 1982 i Athen vann gullmedaljen med eit kast på 91,34 m. Han gjekk til topp i ei tevling med fleire sterke prestasjonar, der Heino Puuste frå Sovjetunionen tok sølv med 89,56 m og Hohn sin landsmann Detlef Michel fekk bronse med 89,32 m.

Under eit stemne på Friedrich Ludwig Jahn Stadion i Aust-Berlin den 20. juli 1984 vart Hohn den fyrste spydkastaren som nådde over 100 meter med spydet sitt. Rekordkastet målte heile 104,80 meter. Han deltok ikkje i sommar-OL det året, då DDR boikotta leikane i Los Angeles.

Etter rekordkastet endra det internasjonale friidrettsforbundet (IAAF) regelverket, mellom anna for at friidrettsarenaene var for små til å tole så lange kast. Nye spyd der tyngdepunktet var flytta fram kom i bruk og vart godkjende. Endringa førte til kortare kast og auka sjansen for at spydet landa med spissen i bakken, mange flate nedslag hadde vore eit stort problem for nøyaktig måling av det enkelte kastet, og det var til og med eit spørsmål om det i det heile skulle godkjennast.

Hohn vart austtysk meister i spydkast i 1984 og 1985. Han la opp i 1986, etter å ha vore plaga av skader og ein mislykka operasjon.

Kjelder

Denne artikkelen bygger på «Uwe Hohn» frå ,  den 29. august 2012.  

Tyske spydkastarar
Austtyske idrettsutøvarar
Venskaben

Venskaben er namnet på eit hus frå 1904 på Asker i Asker kommune. Eigar av huset, som på mange måtar har hatt særs mykje å seie for folket i bygda i lange tider, er Asker kommune.

Venskaben vart teikna av arkitekt Ivar Næss, er bygd i tre og vart reist av Asker Venskabelige Forening, ei kvinneforeining som hadde som si einaste oppgåve å skaffe bygda eit forsamlingshus. Huset vart innvigd 17. desember 1904, og hadde opphavleg namnet Asker Festivitets- og Kommunelokale.  Kommunen fekk overta bygningen i 1921 som gåve, heilt gjeldfri, men på vilkår av at kvinneforeininga framleis skulle kunne ha  møta sine og det årlege juleballet sitt der.

I 1905 flytta Asker heradsstyre og  Asker sparebank inn i bygningen. Kommunen hadde kontor her fram til rådhuset i Asker stod ferdig i 1964, medan Asker Sparebank hadde tilhald her fram til 1919.  Bygningen har elles vore nytta  som tingstad, til kunstutstillingar og som teater- og kinosal, og har i det heile vore sjølve grunnlaget for alt av kulturell verksemd og andre aktivitetar i Askerbygda i lange tider.

Venskaben er i dag brakt attende til si opphavlege prakt, og inneheld lokala Storsalen, Formannskapssalen og Salongen, som vert leigde ut som selskaps- og forsamlingslokale ved ulike høve.

Kjelder

Om Venskaben på Asker biblioteks internettssider

Bakgrunnsstoff
Om Venskaben på Asker biblioteks internettssider

Byggverk i Asker
Kultur i Asker
Øystein Eliassen

Øystein Eliassen () var ein norsk lokalpolitikar

Bakgrunn
Eliassen vart fødd på Ikornnes i 1922 av foreldre Anna f. Grebstad og Erling Eliassen. Etter få år flytte familien til Vik og seinare Aure.

I undomsåra var han med  i speidaren, losjen og styremedlem i Sykkylven fril. ungdomslag og Sykkylven idrottslag (kasserar). Eliassen var med og starta Sykkylvsbladet og var forretningsførar der frå starten av.

Kulturelt og politisk arbeid
Det kulturelle arbeidet førte han inn i politikken. Han vart vald inn i kommunestyret første gong i 1945 for perioden 1946-1947 Etter ei pause vart han vald inn på nytt frå 1/1-1956. Han gjekk først ut 31/12-87, i alt 34 år. I formannskapet var han medlem i 16 år, ordførar 6 år (1970-75) og varaordførar dei to åra før.
Han sat i fleire kommunale nemnder: trygdekassestyret, tomtetingingsutvalet, formann i idrottutvalet, formann  i opplysningsrådet, formann i bygdesoge- og museumsnemnda frå og med 1974, formann i forliksrådet frå 1967.

Prosjekt som vart løyste i hans tid i politikken var ny sjukeheim, småbåthamn på Aure, ny prestebustad, byggefelt i: Tusvik, på Ikornnes, i Straumgjerde, Grebstadlia på Grebstad og i Ramstaddal.

Fylkespolitikar
I fylkestinget møtte han som vald representant 1970/75. I 1975 melde han seg ut av Det Norske Arbeidarpartiet som han hadde representert til no og stilte på Upolitisk fylkesliste og vart vald for åra 1976/83.  I alt sat han fire år på fylkestinget, derav 8 år i fylkesutvalet. Han var med i  ei rekke nemnder på fylkesplan.  Han vart også vald som fylket sin representant i styret for L/L Tussa Kraft, Møre og Romsdal Materialprøvingsanstalt og Sykkylven skule-, dagheim- og internat.
Han var formann heile tida 1970-1987 i A/S Aursnes Férjekai som finansierte ny riksveg Aure -    Aursnes, flytting av ferjeleiet frå Aure til Aursnes 1973, og ny riksveg Aure - Tynes 1986.
Han var også formann i byggenemnda for ny kai på Aure (ferdig 1986) og  var i styret for Sykkylven Godsterminal A/S som bygde nytt terminalbygg i 1986.

Då Eliassen slutta i kommunestyret i 1987 fekk han Norske Kommuners Sentralforbund sin medalje.

I arbeidslivet
 1937-45: fabrikkarbeidar hos Martin Solnørdal Trikotasjefabrikk 
 1946-50: butikkbetjent Sykkylven Handelslag, kontormann (rekneskapsførar), 
 1951-90: likningssjef i Sykkylven kommune.

Kjelder
 Intervju med Øystein Eliassen 1992
 Årbok 1996 til Sykkylven sogenemnd
 Kommunestyreprotokollar etter 1945

Folk frå Sykkylven
Ordførarar i Sykkylven
Ap-ordførarar i Møre og Romsdal
Norske rekneskapsførarar
Thorir Hergeirsson

Þórir Hergeirsson (norsk: Thorir Hergeirsson) () er ein islandsk handballtrenar som er trenar for det norske kvinnelandslaget i handball. Han tok over stillinga etter Marit Breivik i 2009, men hadde då vore assistenttrenar sidan sommaren 2001.

Hergeirsson flytte til Noreg i 1986 for å studera ved Norges Idrettshøgskole. Han starta karrieren sin som juniortrenar i Fredensborg/Ski. Seinare trena han Elverum håndball og Gjerpen idrettsforening før han kom til Norges Håndballforbund som trenar for juniorlandslaget.

Med Hergeirsson som trenar har landslaget vunne VM-bronse i 2009, EM-gull i 2010, VM-gull i 2011 og OL-gull under sommar-OL 2012 i London.

Hergeirsson er busett på Klepp på Jæren, er gift og har tre born.

Kjelder 
Denne artikkelen bygger på «Thorir Hergeirsson» frå ,  den 30. august 2012.

Bakgrunnsstoff 
 Nrk.no, 09.08.12: Overrasket over rolig Thorir
 Jærbladet, 13.08.12: Thorir Hergeirsson tilbake på Jæren  

Norske handballtrenarar
Islandske idrettsutøvarar
Jordskjelvet i Çaldıran-Muradiye i 1976

Jordskjelvet i Çaldıran-Muradiye i 1976 var eit jordskjelv som skjedde 14:22 den 24. november 1976. Episenteret var nær Çaldıran, 20 km nordaust for Muradiye, i provinsen Van aust i Tyrkia. Skjelvet hadde ein styrke på 7,3 med ein maksimum intensitet på X på Mercalli-skalaen. Området vart hard råka og over 80 % av bygningane vart øydelagde over eit område på 2000 kvadratkilometer. Mellom 4000 og 5000 menneske miste livet.

Kjelder

Denne artikkelen bygger på «1976 Çaldıran-Muradiye earthquake» frå ,  den 30. august 2012. 
 oppgav desse kjeldene:

Jordskjelv i Tyrkia
Jordskjelv i 1976
1976 i Tyrkia
Provinsen Van